[{"text_idx": "#000000", "text": "Pryder effaith cau banciau ar gymunedau"}, {"text_idx": "#000002", "text": "Mae BBC Cymru wedi darganfod bod 28 o gymunedau ar draws Cymru wedi colli eu banciau yn ystod y ddwy flynedd ddiwethaf."}, {"text_idx": "#000004", "text": "Ym mis Mawrth, fe wnaeth y British Bankers Association - corff sy'n cynrychioli'r sector banciau ym Mhrydain - gytuno i gydweithio gyda chwsmeriaid a chymunedau er mwyn lleihau effaith cau canghennau."}, {"text_idx": "#000010", "text": "\"Er enghraifft, 'da ni'n gwybod bod nifer o bobl wedi rhoi cardiau banc a manylion banc i aelodau'r teulu neu i ofalwyr fynd at y banc."}, {"text_idx": "#000011", "text": "\"Mae 'na wagle yn ein cymunedau ni. Pan mae banciau yn cau mae'n gadael twll ar y stryd fawr. Mae'n gadael twll ym mywydau pobl.\""}, {"text_idx": "#000012", "text": "Mae busnesau wedi dweud wrth BBC Cymru bod banciau yn rhan allweddol o'r stryd fawr."}, {"text_idx": "#000013", "text": "Disgrifiad o\u2019r llun, Mae Mark Douglas yn dweud bod llai o alw am ganghennau lleol bellach"}, {"text_idx": "#000014", "text": "Mae'r busnesau a holwyd yn dweud bod pobl sy'n bancio mewn canghennau lleol yn debygol o fynd i siopau eraill, a bod colli cangen yn golygu colli masnach."}, {"text_idx": "#000015", "text": "Ond mae'r banciau yn dadlau bod opsiynau gwahanol o ran bancio yn golygu bod ymweliadau i ganghennau lleol wedi cwympo yn sylweddol."}, {"text_idx": "#000016", "text": "Dywedodd NatWest bod bancio ar y we ac ar ffonau symudol wedi cynyddu mwy na 300% ers 2010, ac mai dim ond 9% o'u gwasanaeth sy'n digwydd mewn canghennau bellach."}, {"text_idx": "#000017", "text": "Disgrifiad o\u2019r llun, Mae cau banciau yn creu \"gwagle yn ein cymunedau ni\", medd Iwan Rhys Roberts"}, {"text_idx": "#000019", "text": "\"Ar unrhyw ddiwrnod mae'r banc symudol yn gallu mynd i ddwy neu dair cymuned,\" meddai."}, {"text_idx": "#000020", "text": "\"Trwy siarad gydag awdurdodau lleol mae'n galluogi ni i fynd i mewn i gymunedau ble mae canghennau wedi cau neu ble nad oes banc erioed wedi bod yno."}, {"text_idx": "#000022", "text": "Dywedodd y British Bankers Association nad yw'r penderfyniad i gau banciau yn un hawdd, a'u bod yn gwneud eu gorau i leihau effaith cau banciau ar y cymunedau lleol."}, {"text_idx": "#000023", "text": "Prif Straeon'Rhesymol' i newid arwyddair 'byd gwyn' eisteddfodPublished1 awr yn o\u0302lCyfraith beiciau dw\u0302r 'ddim yn mynd yn ddigon pell'Published1 awr yn o\u0302lUndeb rygbi a thimau Cymru yn arwyddo cytundebPublished13 awr yn o\u0302l"}, {"text_idx": "#000034", "text": "Gareth Ward: Yr angerdd a'r aberth tu o\u0302l fy nghoginio"}]